TUTKIMUSRYHMÄN JOHTAJAN POSITIOT TUTKIMUSLAITOS MINERVASSA 

Lääketieteen tutkimuslaitos Minervassa, Biomedicum Helsinki, julistetaan avoimeksi 1-2 ryhmänjohtajan paikkaa tutkijoille, joilla on oma tutkimusryhmä.

Tutkimuslaitoksen tavoitteet ovat 1) luoda uutta perustavanlaatuista tietämystä ja mekanistista tautimekanismien ymmärrystä, 2) kehittää tulevaisuuden diagnostisia menetelmiä ja 3) ennaltaehkäiseviä toimenpiteitä ja hoitoja yleisiin sairauksiin. Laitoksen tämänhetkiset painopistealueet ovat metaboliset sekä sydän- ja verisuonitaudit, alkoholista riippumaton rasvamaksa sekä hermorappeuma- ja neuropsykiatriset sairaudet. Tutkimus tähtää sairauksien molekyylimekanismien selvittämiseen käyttäen ”state-of-the-art” menetelmiä, jotka ulottuvat soluviljelmistä ja geneettisesti manipuloiduista eläinmalleista potilailla tehtäviin kliinisiin tutkimuksiin.

Tarkemmat tiedot laitoksen tutkimuksesta löytyvät verkko-osoitteesta

https://minervainstitute.wordpress.com/2021/02/27/minerva-news/

Minerva tarjoaa 1-2 ryhmänjohtajan palkan viideksi vuodeksi (100% tutkimuspositio ja/tai kliinikolle myönnettävä 50% tutkijan positio). Väliarviointi tehdään kolmen vuoden jälkeen. Sopimus voidaan uusia riippuen arvioinnin tuloksista. Ryhmänjohtajan palkan lisäksi tutkimuslaitos tarjoaa aloituspaketin, laboratoriotilat, laboratorion perusvarustuksen sekä hallinnolliset palvelut. Ryhmänjohtajan odotetaan rahoittavan ryhmän jäsenet ja operatiivisen toiminnan ulkopuolisella rahoituksella. 

Hakemukset tulee lähettää Professori Vesa Olkkoselle osoitteeseen vesa.olkkonen@helsinki.fi viimeistään 15.3.2021. 

Hakemuksen tulee sisältää:

1. Tieto, hakeeko hakija 100% vai 50% positiota.

2. Hakijan CV.
 
3. Täydellinen julkaisulista, jossa kymmenen tärkeintä julkaisua merkittynä, Web of Science H-indeksi ja sitaatiot (ilman omia).

4. Viiden vuoden tutkimussuunnitelma (enintään viisi sivua).


Professori Vesa Olkkonen vastaa mielellään mahdollisiin lisäkysymyksiin osoitteessa vesa.olkkonen@helsinki.fi tai puhelimitse +358 50 4112297.
